
СЪДЪРЖАТЕЛЕН ФИНАЛЕН ОТЧЕТ 

ЗА ДЕЙНОСТТА НА КЛУБ „МЛАД ЖУРНАЛИСТ”

за периода септември 2007 година / юни 2008 година 


В началото на септември месец 2007 година в СОУ „Нешо Бончев” стартира проект за създаване на клуб „Млад журналист” със секции – училищно радио, вестник и предпечатна подготовка на ученически вестник. Клубът си постави като обща цел развитие на творческите способности на учениците и подпомагане на тяхното интелектулно, духовно и нравствено израстване. За конкретни цели бяха набелязани: създаване на работещ клуб „Млад журанлист”; обучение на екипи от ученици за радиоводещи, сценаристи и монтажисти на радиопредавания; журналисти в училищен вестник; специалисти в предпечатна подготовка на вестник. 


През месец септември се сформираха екипи по настоящия проект: 

· секция „Училищен вестник „Щъркелово гнездо” – отговорници Милка Пискова, Павлина Димитрова /от м. септември до м. декември/ и Мариана Динова /м. януари до м. юни/ - преподаватели по български език и литература в СОУ „Нешо Бончев”

· секция „Училищно радио „Тийн тайм” – отговорник Пенка Пенева-Кокотанекова – преподавател по български език и литература в СОУ „Нешо Бовчев”

· секция „Предпечатна подготовка на училищен вестник” – Людмила Табанджова – преподовател по информатика и информационни технологии в СОУ „Нешо Бончев”

· всеки ръководител на отделна секция от клуб „Млад журналист” подготви план за работа -  учебна програма за дейнстта на конкретната секция, в която са отразени темите на плануваните сбирки в точно определени дни от месеца /приложение 1/


В края на месец септември и началото на месец октомври беше проведена анкета сред учениците на СОУ „Нешо Бончев” с цел проучване интересите, мненията за дейността на училищните медии през изминалата 2006/2007 година, както и желанията за участие в дейността на новосформирания клуб. 160 ученика отговориха на въпросите:

· Материали на какви теми предпочитате да четете в училищния вестник?

· Какви рубрики във вестника биха спечелили вниманието ви?

· Какво в сегашния училищен вестник искате да промените?

· Каква трябва да бъде според вас основната задача на училищното радио?

· Колко често и по кое време на деня според вас е удачно да се излъчват радиопредавания?

· Какви рубрики трябва да включват радиопредаванията?

· Бихте ли участвали със свой материал в училищните медии?

Обобщените резултати от проведената анкета показаха интерес на учениците към училищните медии. Сред отправените предложения за дейността им преобладаваха желанията за по-забавни теми, от които се интересуват тинейджърите – любов, зодии, секс, запознанства, празници. Съществуващият училищен вестник „Щъркелово гнездо”, според мнението на голяма част от анкетираните, не трябва да продължава да бъде толкова сериозен, в него да намерят място снимки и забавни истории, вицове; да има място за ученическо творчество; да излиза в повече страници от печат, с по-едър шрифт. Училищното радио трябва да се излъчва по-често, според мненията в анкетата. Да звучат повече и по-известни песни през голямото междучасие, сценарият да бъде информативен и забавен, да се съобщават важни новини от живота на училището/приложение 2/.


Пред месец октомври в СОУ „Нешо Бончев” /на уточнените места за информация в училище/ бяха поставени обяви за набиране на нов екип в клуб „Млад журналист” /приложение 3/. Беше проведена обща сбирка, на която присъстваха всички желаещи да участват в проекта. Ръководителите, чрез формата на интервю, подбраха екипите в отделните секции на клуба и изготвиха списъци с участниците /приложение 4/. 


В началото на месец октомври стартира обучението на участниците в клуб „Млад журналист”:

· обучение на ученици за журналистическа дейност в секция „Училищен вестник „Щъркелово гнездо” по утвърдена програма, два часа седмично с отговорници: отговорници Милка Пискова, Павлина Димитрова /от м. септември до м. декември/ и Мариана Динова /м. януари до м. юни/ - преподаватели по български език и литература в СОУ „Нешо Бончев” /приложение 1, приложение 5/

· обучение на ученици за подготовка, запис и излъчване на радиопредаване в секция „Училищно радио „Тийн тайм” по утвърдена програма, два часа седмично – отговорник Пенка Пенева-Кокотанекова – преподавател по български език и литература в СОУ „Нешо Бовчев” /приложение 1, приложение 5/

· обучение на ученици за предпечатна подготовка на училищен вестник по утвърдена програма, два часа седмично - отговорник Людмила Табанджова – преподавател по информатика и информационни технологии в СОУ „Нешо Бончев” /приложение 1, приложение 5/

Според предварително утвърдената в проекта програма на дейностите от началото на месец октомври  стартираха:

· издаване на училищен вестник „Щъркелово гнездо” по един брой в месеца – подготовка на журналистически материали, предпечатна подготовка и издаване на вестник /приложение 6 и 7/

· възстановяване и модернизиране на училищната радиомрежа – външен изпълнител

· осъществяване на радиопредавания на територията на СОУ „Нешо Бончев” един път в седмицата – подготока на радиосценарий, подбор на музика, запис, монтаж и излъчване на радиопредаване /приложение 8/. Поради по-трудното и продължило във времето възстановяване на съществуващата радиопрежа, както и поради честите повреди на училищния усилвател и радиоуредба, се излъчиха  седем радиопредавания до януари – пет на запис и две на живо с готов сценарий. През месец януари радиопредавание беше излъчено на 30-ти, а през другото време радиоуредбата отново беше в ремонт.  

В началото на месец декември екип от представители на училищния ученически съвет и учители чрез анкета проучиха мнението на учениците от СОУ „Нешо Бончев” за работата на ученическото радио „Тийн тайм” /приложение 9/. Резултатите сочат следното:

· желание за по-чести радиопредавания – не само веднъж в седмицата

· по-добро техническо качество на радиопредаванията

· повече музика и по-малко текст в радиопредаванията

В началото на месец януари екип от представители на училищния ученически съвет и учители чрез анкета проучиха мнението на учениците от СОУ „Нешо Бончев” за работата на училищния вестник /приложение 10/. Резултатите сочат следното:

· желание за по-добро качество на хартията и снимките в училищния вестник

· повече забавни материали

През месец януари бе закупена нова техника /компютърна конфигурация/ за осъществяване на предпечатна подготовка на училищния вестник „Щъркелово гнездо”, както и за запис и монтаж на радиопредавания. 

По време на втория учебен срок, от месец февруари до месец юни 2008 година работата на клуб „Млад журналист” продължи по утвърдената програма, но, през последните три месеца от периода, самостоятелно за учениците. Ръководителите на отделните секции изпълняваха по-скоро ролята на фасилитатори – напътствава, помагаха, но не участваха пряко в организацията на дейностите по проекта. Като обща тенденция от дейността на клуба се налага изводът, че по-големите ученици проявяват интерес и могат да се реализират в училищния вестник. Повече ученици от 6 до 8 клас взеха участие в училищното радио. Веднъж на два месеца екип от училищния ученически съвет и учители проучваха мнението на училищната общност за работата на училищното радио „Тийн тайм”. Веднъж на тримесечие екипът отговаряше за създаване и разпространяване на анкети за дейността на училищния вестник /приложения 9 и 10/. 

Училищният вестник „Щъркелово гнездо” продължи да се издава веднъж месечно, като ученици изпълняваха ролята на репортери и редактори. За предпечатната му подготовка отново се отговаряха най-вече ученици. В началото на самостоятелната работа се оказа проблем навременната подготовка на материали от репортерите, за да може в нужния срок да завърши и работата на предпечата. Като цяло има желаещи ученици да бъдат репортери, но сериозността на работата често отсява повечето и на финала остават онези, които имат не само желание и хъс за работа, но умеят да бъдат организирани и отговорни. 
Работата на училищното радио „Тийн тайм” през втория учебен срок продължи с активното участие на учениците. Беше създаден неформален организаторски екип на дейността на тази училищна медия. Радиоактивистите вече се разделиха на групи според способностите си за работа. Освен организаторите, които направляваха цялостната дейност, се сформира екип радиосценаристи, които от сряда до вторник подготвяха сценарий. С помощта на монтажисти правеха записи в сряда. Монтажът се изготвяше в четвъртък, а записът се излъчваше по училищната радиомрежа в петък. От проучавенето мнението на учениците в СОУ „Нешо Бончев” стана ясно, че е необходимо повече радиопредавания да бъдат само с музикален пълнеж. Това наложи сфирмиране на по-сериозен екип от музикални оформители, които, по утвърден график, отговаряха за подбора на музика и осъществяването на музикални радиопредавания всяко голямо междучасие през седмицата. Известен проблем при работата на екипа се оказа начертаната амбициозна програма за дейността на училищната медия. Учениците трябваше да съчетават учебните си ангажименти с работата в извънкласната форма, което е доста натоварващо за повечето. 
През изтеклата учабна година училищното радио се нагърби с организирането и провеждането на няколко мащабни училищни инициативи: „Подари прегръдка в Деня на благотворителността”, „1 ноември – избери своя народен будител”, „Танцов маратон в Деня на предизвикателството”, подготви излъчи десет минутно собствено предаване в ефира на общински радиовъзел – гр. Панагюрище, по случай празника на училището. Проведените акции бяха посрещнати с интерес, активност и добронамереност.  
  Основни резултати от осъществяването на проект „Клуб „Млад журналист” – път за усъвършенстване на учениковата личност и изграждане на активна гражданска позиция” са: 

· създаването и функционирането на клуб „Млад журналист” в СОУ „Нешо Бончев”

· наличие на обучени екипи, на всички нива, за работа в училищните медии – радио и вестник

· възстановена училищна радиомрежа и осъществяване на редовни радиопредавания

· ежемесечно издаване на училищен вестник

· активизиране гражданската позиция на младите чрез възможността да изразяват мнение по актуални въпроси; участие в училищното самоуправление; отстояване на позиции в обществото

   На финала на проекта равносметката за целевата група е следната:

· участници в секция училищен вестник „Щъркелово гнездо” – 14 ученици

· участници в секция „Предпечатна подготовка на училищен вестник” – 9 ученици

· участници в секция училищно радио „Тийн тайм” – 17 ученици

· активно участващата в живота на училището част от учениците – 30%
· учители, занимаващите се с ръководството на училищните клубове по интереси и организатори на различни инициативи – 15 учители

· ръководство на училището – 2 учители

В края на юни всички ученици получиха удостоверения за участието си в настоящия проект /приложение 11/. 

    Резултатите от дейността на клуба бяха видими за широката аудитория от педагози, родители и ученици от гр. Панатюрище. Те имаха възможността да оценяват и коментират работата на клуба, да бъдат източници на нови идеи. Училищните комисии по превенция, ритуали, здравно образование и методичните обединения партнираха на клуба и се включваха в съвместни прояви. Общинският вестник „Оборище” подпомагаше разпространението на училищния вестник „Щъркелово гнездо”. 
    С получения втори транш на субсидията от 2 500 лева за дейността на клуб „Млад журналист” беше закупен фотоапарат; кабел за радиомрежата; паус, лазерен принтер и тонер касета да предпечатната подготовка на вестника. Продължи изразходването на предвидените средства за ежемесечното издаване на училищния вестник; за заплащането работата на ръководителите на отделните секции в клуб „Млад журналист”; за възнаграждения на координатора, експерта и счетоводителя на проекта /приложение 12 - подробен финансов отчет/.
    Според очакванията на участниците – ученици и учители, в настоящия проект дейността на клуб „Млад журналист” ще продължи и през новата учабна година. Като ядро обучители в отделните секции ще се запазят участниците от изминалата уч. година, но клубът ще бъде отворен и за нови попълнения. Създадената материално-техническа база и човешки ресурс са значителна гаранция, за да продължи издаването на училищен вестник и излъчването на радиопредавания. Има идея, от следващата учебна година, дейността на клуба да бъде заложена в СИП. 
СПИСЪК НА ПРИЛОЖЕНИЯТА:

Приложение 1 – учебни програми за дейността на клуб „Млад журналист”:

· секция „Училищен вестник „Щъркелово гнездо” – отговорници Милка Пискова, Павлина Димитрова /от м. септември до м. декември/ и Мариана Динова /м. януари до м. юни/ - преподаватели по български език и литература в СОУ „Нешо Бончев”

· секция „Училищно радио „Тийн тайм” – отговорник Пенка Пенева-Кокотанекова – преподавател по български език и литература в СОУ „Нешо Бовчев”

· секция „Предпечатна подготовка на училищен вестник” – Людмила Табанджова – преподовател по информатика и информационни технологии в СОУ „Нешо Бончев”

Приложение 2 – анкета за проучване желанието на учениците за участие в дейността на клуб „Млад журналист”

Приложение 3 – обява за набиране на екип в клуб „Млад журналист”

Приложение 4 – списъци на участниците в клуб „Млад журналист” – секции училищен вестник „Щъркелово гнездо”, училищно радио „Тийн тайм”, предпечатна подготовка на вестник

Приложение 5 – списъци за присъствие на участниците от клуб „Млад журналист” на сбирките, провеждани от обучителите в проекта

Приложение 6 – издадени броеве на вестник „Щъркелово гнездо” от м. октомври 2007 година до м. юни 2008 година

Приложение 7 – предпечатна подготовка на издадени броеве на вестник „Щъркелово гнездо” от м. октомври 2007 година до м. юни 2008 година /формат А4/

Приложение 8 – записи на радиопредавания

Приложение 9 – оценъчна карта за проучване на мнението на училищната общност за работата на ученическото радио „Тийн тайм”
Приложение 10 - анкета за проучване на мнението на училищната общност за работата на училищния вестник „Щъркелово гнездо”
Приложение 11 – удостоверения на учениците за активно участие в дейността на клуб „Млад журналист” през учебната 2007/2008 година
Приложение 12 – Подробен финансов отчет - разходи за дейности, разходи за дълготрайни материални активи, административни разходи

